AJAKOHAST OTSE TAEVAST
Tere tulemast meie koju Norrskatasse!
Siin me elame ja meil läheb hästi.
Kui mõtled, kus see Norrskata veel on,
siis peaaegu poolel teel Turust Ahvenamaale.
See on ilus ja tore saarestik,
kust kulgeb ka läbi saarestiku rõngastee.
Tõeliselt tore koht.
Sina, kes sa oled sõitnud Rootsi või Ahvenamaale
Viking Line'i või Silja Line'i suurte laevadega,
siis sa oled sõitnud me saarest üsna lähedalt mööda.
Kui laeval oleks võimalik seal väike peatus teha,
võiks sealt kas sõuda või ujuda meie juurde.
Kui on hea ujumisoskus.
Selles mõttes on paljud seda saart näinud,
samas täpsemalt teadmata, kus see asub.
Tahaksid sa ehk rääkida pisut, miks me üldse elame siin?
Me elame siin seetõttu, et mu vanavanemad tulid Korpost.
Nad leidsid teineteist 20. sajandi alguses
ja abiellusid.
Mu vanaisa sõitis merd
ja ta oleks võinud saada ka maad Korpos,
kuid ta ei tahtnud seda.
Ta läks merele ja tegi seal tööd,
sõites hiljem ka Ameerikasse, teenides seal puusepana raha.
Ta teenis päris hästi,
sest 1920'ndatel olid Ameerikas päris head ajad.
Paremad kui Soomes.
Olen lugenud, et tavaline töömees Ameerikas
teenis kuus rohkem kui laevakapten Soomes.
Nii tegi siis minugi vanaisa seal kõvasti tööd,
tulles 3,5 aasta möödudes tagasi koju
ja hakates otsima omale maad.
Nii leidsidki nad endale selle Westergardide maatüki.
See on olnud tõeliselt suureks õnnistuseks nii meile
kui enne seda ka sinu perele.
Teil oli suur pere, mistõttu see oli suureks õnnistuseks.
Mu vanaisa ostis selle maa siin 1928. aastal,
hakates seda kohe üles töötama.
Ta oli kõva töömees ja saatis siin päris palju korda.
Seejärel ta aga kahjuks hukkus. See oli 1942. aastal.
Üsna lähedal siin, paigas, kust praamid mööda sõidavad.
Mu isa oli tol ajal sõdas.
1942. a. oli küll vaherahu, kuid ta oli siiski ka sõjas.
Sõja lõppedes hakkas pere kasvama
ja nad pidid leidma endale muud tööd kui see, mida nad enne tegid.
Mu isa ostis selle maa siin mu vanaemalt ära
ja mina sündisingi siin 19... No neil aastatel millalgi.
1947. aastal.
Ma sündisin just siin majas.
Siin käisime ka oma algkooli läbi, kuniks tuli aeg minna põhikooli
ja ma kolisin koos õdedega Turu linna.
Talvel elasime seal ja suveks tulime jälle koju.
Tol ajal polnud praame ega midagi. Vaid paadid olid.
Rahvas tõesti liikus vaid paatidega. Ka Turusse minnes.
Mu vanaema ehk liialdas pisut, kui ütles,
et on paadiga nii palju kordi Turusse sõudnud,
et võib seda juba lausa pimesi teha.
Ma ei usu, et ta oleks seda teinud.
Küll aga mäletan hästi, kui saime omale mootorpaadi.
Sõit Turusse võttis sellega 3. tundi.
Tahaksin rääkida veel oma vanaisast,
kes oli pärit suguvõsast, kus oli harjutud kõvasti tööd tegema
ja ma olen uhke selle üle.
Ta töötas saksa laevadel.
Võib vähemalt sai palka saksa valuutas.
See kõik sündis 1920'ndatel, kui oli tohutu raha devalveerumine
ja raha kaotas oma väärtuse.
Mu vanaisal oli tuhandeid markasid.
Siin, mu käes, on u 70-80 000 saksa marka,
mis kuulusid mu vanaisale ja mis kaotasid oma väärtuse.
Enne raha devalveerumist maksis üks dollar 42. saksa marka.
Peale raha devalveerumist maksti dollari eest 4,2. miljonit marka.
Nii et, need rahad kaotasid oma igasuguse väärtuse.
Olen küsinud asjatundjatelt, mis oleks täna selle raha väärtus,
kuid kahjuks on neid rahatähti nii palju, et suurt ei midagi.
Nii et, sakslased on mulle küll pisut võlgu.
Igal juhul, mu vanaisa tõusis siiski uuesti jalule.
Ta läks Kanada kaudu Ameerikasse,
hakates läbi kõva töö uuesti teenima.
Mu vanaisa vend oli üllatunud sellest,
kuidas ta vend suutis teenida nii palju raha,
et ta tuli 3,5 aasta pärast tagasi koju ja ostis omale Norrskatasse maad.
Sisuliselt sularaha eest, mis oli imeline.
Tore.
See maa ja maja on olnud meile kõigile suureks õnnistuseks.
Tahaksid sa, et ma jätkan ja räägin veel midagi?
Sul on mingi raamat käes?
Jaa. Mõtlesin, et enne veel, kui täna õpetama hakkad,
tahaksin lugeda Heidi Popova raamatust,
mis räägib pisut Håkani elust.
See ei kätke endast muidugi kogu mu elu.
Muidugi mitte. Aga pisut seda, millesse sa usud
ja millega tegeled.
Nii et, loeksin siit lõigukese.
Siin on pealkiri: "Edu või kaotus?"
Päris vahva! - Hea küsimus.
Loen siis.
"Håkan Westergård ja Elu Sõna kogudus
on kriitikute meelest super näide
raha väe tõttu ära keeranud kristlusest,
kus edukus erinevates eluvaldkondades
peegeldab hästi tõelisest usust kõrvale kaldumist.
Väidetakse, et see usuliikumine õpetab lausa seda,
et puudus elus ja haigused on märk sellest,
et inimese usuga on midagi viltu.
Sest tõeline usklik ei tohiks olla vaene ega haige."
Siin on öeldud, et see on see, mida inimesed usuvad sind õpetavat.
Ma olen sind ikka üsna palju kuulnud,
kuid sellist õpetust pole küll su suust kuulnud.
Et siis, selgita palun.
See on üks hea põhjus,
miks peaksid endale selle raamatu hankima.
Seda ei tule tihti ette, aga selles raamatus,
mis on antud välja "Kuva ja Sana" kirjastuse poolt,
saan rääkida otse asjast ja sellest, mida me tegelikult usume.
Ja ka sellest, millest võivad olla tingitid
need valearusaamad meist,
mis üsna tihti on ikka täiesti metsa poole.
Aitäh Pia!
Sa võid nüüd õpetama hakata. - Aitäh! Teen seda rõõmuga.
Mõtlesin, et läheksin selle teemaga veel edasi.
Sest meile ikka helistatakse aegajalt,
või me kohtame inimesi erinevates linnades, tänavatel,
kogudustes ja konverentsidel.
Saime alles hiljaaegu ühe kõne, kus üks inimene oli mures,
kuna ta oli kuulnud, et me olla eduteoloogia kuulutajad.
Kuid nii nagu Heidi Popova kirjutas,
siis paljudel on oma arusaamad asjadest.
Osa kujundab need millegi internetist kuuldu põhjal,
või siis keegi kuuleb midagi, mida keegi teine on kuulnud,
mida keegi teine kuulis.
Sa tead täpselt, kuidas kuulujutud levivad -
koguaeg tuleb midagi juurde
ja lõpuks ei teatagi enam, mis vastab tõele ja mis mitte.
Seetõttu usun, et alati tuleb kuulata algallikat.
Kui sa kahtled kelleski,
olles kuulnud temast kahetsusväärseid asju,
siis kirjuta või helista sellele inimesele
ja küsi, kuidas asjad tegelikult on?
Me oleme küll märganud, et paljud asjad on liialdatud
ja palju on ka vale arusaamasid.
Ma ei tea, millest see võib olla tingitud.
Üks põhjus võib olla see,
et kui mõni uus liikumine või jutlustaja tõuseb esile,
siis mitte kõik ei pruugi sellest vaimustuses olla
ja selle peale käsi plaksutada.
Nii leitaksegi midagi, millest kinni hakata.
Seda tehti ka kõigi usuliikumiste- ja Elu Sõnaga,
kus püüti leida erinevaid asju.
Arutleti selle üle, kas Jeesus tervendab kõik haiged?
Kas Jumal juhib Teda selles?
Kas ja kus Jeesus suri
ja kuidas Ta surm ikka tegelikult välja nägi?
Väideti näiteks sedagi, mida meie ei väida.
Hea näide selle kohta on see sama väide,
et kui usklik on haige, siis järelikult pole tal piisavalt usku.
See võib ju nii isegi olla,
kuid me pole mitte kunagi öelnud kellelegi,
et su vähese usu tõttu koged sa kõike, mida koged.
Mitte kunagi.
Meie asi pole süüdistada inimesi,
vaid meie kui jumalasulaste asi on julgustada
ja näidata inimestele, milliseid tõotusi Jumal on andnud
ja mida Jumal tahab teha.
Tahan alustuseks lugeda mõned Piibli kirjakohad.
Kui sul on Piibel käepärast, ava see Joosua raamatu juurest,
mis on kohe peale Moosese kirju.
Joosua oli see mees, kes jätkas Moosese jälgedes
ja aitas juhtida Jumala rahva tõotatud maale,
mis voolas piima ja mett.
Iga jumalasulane - ka Joosua, Mooses ja Paulus
on kõigest inimesed.
Keegi ütles kord, et igal Jumala mehel on savist jalad,
mis viitab sellele, et ta on kõigest inimene
ühes oma nõrkustega.
Need nõrkused aga võivad vahel olla nii tõsised,
et inimene langeb ja kaotab oma haarde.
Mistõttu olgu Jumal meile armuline!
Joosua oli veel üsna noor,
kui ta peale Moosese lahkumist juhtimise üle võttis.
Joosua 1:6-7 ütles Jumal Joosuale: "Ole vahva ja tugev..."
Ole vahva ja tugev.
Siin peitubki Joosua inimlikkus,
et võib-olla ta oleks ehk tahtnud pisut tagasi tõmbuda,
mõeldes, et ta ei saa mingi valemiga astuda Moosese kingadesse.
"Ma olen ju kõigest Joosua."
Kuid Jumal julgustas teda, öeldes:
"...sest sina pead andma sellele rahvale pärisosaks maa,
mille ma vandega nende vanemaile tõotasin anda neile!
Ole ainult vahva ja hästi tugev."
Jumal kordas seda taas, öeldes: "Joosua, kuula nüüd!
Sina oled Joosua ja mitte Mooses.
Mooses on surnud ja läinud, aga sina viid seda kõike edasi,
mistõttu ole ainult vahva ja hästi tugev,
tehes hoolsasti kogu Seaduse järgi, mille mu sulane Mooses sulle andis."
See on hea, kui jumalasulasel on keegi,
kes on teda õpetanud,
näidanud talle teed ja olnud talle eeskujuks.
"...ära kaldu sellest ei paremale ega vasakule,
et sa võiksid teha targasti kõikjal, kuhu sa lähed!
Ärgu lahkugu see Seaduse raamat sinu suust,
vaid mõtle sellele päeval ja öösel,
et sa peaksid hoolsasti kõike, mis sinna on kirjutatud,
sest siis õnnestub su teekond ja siis on sul kordaminek!"
Siis õnnestub su teekond.
"Mitte su oma jõu läbi, Joosua,
vaid kui pead kinni sellest Seaduse raamatust."
Tänapäeva mõistes tähendab see siis Piiblit -
nii Vana kui Uut Testamenti.
Lisaks sellele on Jeesus me kõige keskpunkt,
mistõttu me elame kui õigel pool Kolgata risti,
mis on muidugi hea.
Seega, me täidame end selle sõnaga, mis meile on antud
ja siis õnnestub me teekond ning meil on kordaminek.
"Eks ole mina sind käskinud: Ole vahva ja tugev!
Ära kohku ja ära karda,
sest Issand, su Jumal, on sinuga kõikjal, kuhu sa lähed!”
Jumal räägib siin õnnestumisest.
Sellest, et asjad, mida Ta kutsub meid tegema,
võivad õnnestuda ja õnnestuvadki.
Kui meid aga saadab edu, siis see ei too au mitte meile,
vaid see toob au Jumalale.
Sest Jumal on selle kõige taga.
Sest kui Jumal ei ehita koda,
siis kõik need, kes näevad vaeva hoone ehitamisega,
näevad seda asjata.
See asi ei õnnestu, kui Jumal pole kaasas sellega.
Kui aga Jumal on kaasas,
andes mõne käsu, nägemuse või kutsumise
ja me ka täidame seda, millest Ta on meile rääkinud,
siis on meil ka teatud õigused ja me peamegi õnnestuma,
sest see loob hea pildi Jeesusest ja Jumalast.
Jumal ei räägi sellest,
et peaksid olema halb või teiste jalgealune,
vaid et sa võid olla julge ja tõsta oma pilgu.
Sest kui me tõstame oma pilgu, siis me näeme Jeesust
ja kui me näeme Jeesust,
leiame alati ka julgustust ning hea tuju.
Tänu Jumalale selle eest!
Vaatame Apostlite tegude 12. peatükki.
Apostlite teod on kohe peale evangeeliume.
Matteuse, Markuse, Luuka ja Johannese evangeeliumid,
peale mida ongi Apostlite teod.
Vaatame Apostlite tegude 12. peatükki.
Kogudus oli kogenud päris tugevat vastuseisu
ja kohati võis tunduda, et mis sellest kõigest saab?
Kogudus oli laiali löödud ning neil oli erinevaid raskusi.
Kuid ometi öeldakse Ap.12:24, et Jumala Sõna kasvas ja levis.
Heroodes oli olnud ülbe ja üleolev ning ka suri üsna ruttu peale seda,
kuid Jumala Sõna...
Siin oleks võinud ju kirjutada sellest,
et kogudus kasvas, oli edukas ja läks edasi,
mis vastab muide ka tõele.
Kuid siin langeb rambivalgus hoopis Jumala Sõnale,
ja öeldakse, et see kasvas ja levis.
Usun, et Jumal tahabki, et see kasvaks ja leviks.
Läkitas Ta ju meid kõike maailma, et teha jüngriteks kõik rahvad.
Jumal tahab, et me õnnestuks
ja et asjad sünniks nii nagu Ta on meile tõotanud.
Nii et, kui Jumal ilmutab oma väge, võime öelda:
"Aitäh Sulle Jumal, et pidasid oma lubadust!"
Me oleme tühipaljad, lihalikud inimesed.
Vahel ehk liigagi lihalikud, kuid Jumala Sõna ei peta kunagi.
Taevas ja maa võivad hävida, kuid Jumala Sõna ei hävi ilmaski.
Vaatame Psalmid 1 Vanas Testamendis.
Kui oled kunagi mõelnud,
kas me ikka peaks Vana Testamenti lugema,
siis ütleme, et peame ikka.
Vana ja Uus Testament on mõlemad Jumala Sõna,
kust leida aardeid, toidust ja väge igast viimsest kui Jumala sõnast.
Nii et, tänu Jumalale Vana Testamendi ja Psalmide eest!
Psalmides 1:1 on öeldud: "Õnnis on inimene,
kes ei käi õelate nõu järgi ega seisa patuste tee peal
ega istu pilkajate killas,
vaid kel on hea meel Issanda Seadusest
ja kes uurib ta Seadust ööd ja päevad.
Siis ta on otsekui puu, mis on istutatud veeojade äärde,
mis vilja annab omal ajal ja mille lehed ei närtsi;
ja kõik, mis ta teeb, läheb korda."
Kõik, mida ta teeb, läheb korda.
Jumal näitab siin taaskord, et asjad sünnivad nii
nagu Ta on mõelnud, plaaninud ja lubanud.
Me asjad lähevad korda ja me käsi käib hästi,
mille kaudu peegeldame ka Tema au inimeste ees.
Jesaja 61. Vaatame ikka veel Vana Testamenti.
Jesaja 61. ptk.'s on prohveteering Jeesuse kohta,
mida korratakse Luuka evangeeliumis, kui Jeesus läks Naatsareti sünagoogi
ja luges Jesaja kirjast iseenda kohta.
Kuid Jesaja 61:1 on selle allikas:
"Issanda Jumala Vaim on minu peal, sest Issand on mind võidnud;
ta on mind läkitanud viima rõõmusõnumit alandlikele,
parandama neid, kel murtud süda,
kuulutama vabastust vangidele ja avama pimedate silmi,
kuulutama Issanda meelepärast aastat
ja meie Jumala kättemaksu päeva, trööstima kõiki leinajaid,
laubaehte tuha asemel, rõõmuõli leinarüü asemel,
ülistusrüü kustuva vaimu asemel."
Kuula! Jumal on tulnud,
et anda meile rõõmuõli leinarüü asemel.
On see võit või kaotus?
Ma pean seda võiduks.
"Ülistusrüü kustuva vaimu asemel."
Üks asi, millega me Soomes väga palju maadleme, on masendus.
Masenduse vaim ja vägi kisub meid maha;
see sunnib meid suunama oma pilgu maha
ja me kaotame nii oma lootuse kui tugevuse.
Kuid Jeesus on tulnud, et anda meile ülistusrüü kustuva vaimu asemel.
"Et neid nimetataks Õigluse tammedeks”,
Issanda istanduseks”, millega ta ennast ehib."
Siin on vaid murdosa sõnadest, mida võiks ette lugeda,
kuid kogu selle teksti peamine mõte on see,
et Jumal tahab, et meil läheks hästi.
Hea käekäik ei tähenda seda, et otsime omakasu.
Osa inimesi arvab,
et me igatseme vaid heade elukohtade järele.
Tänu Jumalale elupaikade eest!
Oleme Jumalale nii tänulikud, et võime elada kusagil, kus on soe.
Tore oleks, kui me kodu on ka täitsa meie nimel,
sest siis me teame, et see on meie oma.
Jah me teame, et kõik on nagunii Jumalalt laenuks saadud
ja Tema õnnistab meid kõigega, mis meil on.
Ja kord tuleb päev, kus see kõik tuleb nagunii maha jätta.
Kuid senikaua, kuni seda vajame,
on meil oma kodu, mis lõhnab nö me enda järgi.
Usun, et meil on õigus kogeda sedagi, et me perel ja lastel läheb hästi.
Iga normaalne vanem tunneb rõõmu sellest,
kui ta lapsel läheb koolis hästi.
Või kui laps leiab tööd ja hakkab ise raha teenima.
Ja kui laps abiellub.
Me tunneme rõõmu sellest, et elu läheb edasi,
olles täis Jumala õnnistusi.
"Appikene, osa kristlasi
räägib sellistest maistest asjadest nagu autod!"
Tead mis?
Auto on väga ajutine nähtus, kuna see kulub ajaga.
Me arvasime veel üsna hiljuti, et meil on üsna uus auto,
aga tegelikult on see juba vana auto.
Kuid ajal, mil me autoga sõidame,
siis usun, et Jumal tahab meid selgi ajal õnnistada.
Ta tahab, et sõit läheks hästi ja me ei sattuks õnnetustesse.
Seda eriti ka siis,
kui oleme jumalasulastena kuulutamas evangeeliumi eripaigus.
Usun, et Jumal tahab,
et jõuaksime sinna kenasti kohale, kus teenistusi peame
ja jõuaksime ka peale seda jälle kenasti tagasi koju.
Seega on see sulaselge rumalus väita, et see on mingi eduteoloogia,
kui meil on pisut uuem auto või uued rehvid.
See on ainult hea!
Ja see on edu tõesti,
aga seda selles võtmes, et Jumal kannab oma laste eest hoolt
ja aitab meid.
Igasugu sellised väited aga,
otsekui me ajaksime Jumala nimel mingit äri,
on ikka nii kaugel tõest kui veel üldse olla annab.
Usun, et enamus jumalasulaseid nii Soomes, Põhjamaades
kui tegelikult üle maailma
on siirad, puhtad ja õiged Jumala teenrid,
kes on otsustanud järgida Jeesust ja teha seda kõigega, mis neil on
ja kõigest jõust, mis neil on.
Ja kui siis sellele järgnevad Jumala õnnistused
nagu Ta ise oma Sõnas on tõotanud,
pole selles midagi halba.
Hakkame siinkohal lõpetama, kuid ma loodan,
et otsid me saated üles ka TV7 arhiivist.
TV7 kodulehel on menüüribal "Arhiiv"
ja kui sa siis trükid arhiivi otsinguribale me saate nime,
leiad sealt kõik me varasemad saated, mida on sadu.
Nii uuemad kui vanemad saated.
Vaata ise ja julgusta teisigi neid vaatama.
On kahju, et see saate pooltund läheb kiiremini kui me sooviks,
kuid õnneks saad siis rohkemast osa me saateid ka arhiivist vaadates.
Lisaks sellele võid ka meiega ühendust võtta.
Tunneme alati rõõmu, kui inimesed tulevad tere ütlema
või tänavad meid me saadete eest.
Need, kes ei tunne neist rõõmu, ei tule muidugi ka tänama,
kuid paljud teevad seda siiski ja me oleme nii tänulikud selle eest.
Lõpetuseks aga tahan palvetada su eest ja õnnistada sind.
Me palume päästepalve järgmises saates,
kuid praegu võta lihtsalt vastu see, mida Jumal tahab sulle anda.
Tule sa ka, Pia!
Me palume Sind Issand Jeesuse nimel,
et õnnistaksid me vaatajaid täna.
Lase neil kogeda, kuidas Su Sõna, Vaim ja vägi langevad nende üle
ja kõik, mida nad vajavad, on nende.
Lase neil kogeda, et kõik, mida nad teevad, läheb korda.
Anna neile julgust, jõudu ja väge nagu Joosuagi seda koges,
kogedes kordaminekut oma tegemistes.
Palume rohkelt Jumala õnnistusi ja väge igale oma vaatajale.
Näeme taas järgmine kord!
Kõike head! - Kohtumiseni!
Oleme nii tänulikud, et võime lasta eetrisse neid saateid.
Usume, et oled samuti tänulik,
et võid regulaarselt kuulda TV7's Jumala Sõna.
Tahame julgustada sind toetama TV7't helistades 900 1777 (hind 7 eur)
või tehes pangaülekande, leides me andmed www.tv7.ee
Suur tänu sulle!
Tõlge: Anne-Ly Raukas